DA Den Europæiske Unions Tidende C 124/1

BERETNING OM DEN BUDGETMÆSSIGE OG FINANSIELLE FORVALTNING I REGNSKABSÅRET 2009

2010/C 124/01

INDHOLD

Beretning om den budgetmæssige og finansielle forvaltning i regnskabsåret 2009

1. Indledning

2. Oversigt over budgetgennemførelsen 2009

3. Budgetgennemførelsen 2009 efter kapitel

Bilag — Tabeller over budgetgennemførelse i regnskabsåret 2009

Bilag I: Budgetoverførsler foretaget i 2009

Bilag II: Sammenligning efter kapitel af indtægtsudnyttelsen i 2009 i forhold til 2008

Bilag III: Budgetgennemførelse af indtægterne efter afsnit

Bilag IV: Sammenligning efter kapitel af bevillingsudnyttelsen i 2009 i forhold til 2008

Bilag V: Budgetgennemførelse af bevillingerne efter afsnit

Bilag VI: Detaljer i bevillingsgennemførelse 2009 — indeks 1 og 4

Beretning om den budgetmæssige og finansielle forvaltning i regnskabsåret 2009

Den Europæiske Unions Domstol

1. INDLEDNING

Denne beretning, der i overensstemmelse med finansforordningens artikel 122 og artikel 185 i gennemførelsesbestemmelserne ledsager Den Europæiske Unions Domstols årsregnskaber for 2009, redegør for udnyttelsesgraden af bevillingerne. Endvidere indeholder den kortfattede oplysninger om bevillingsoverførsler mellem de forskellige budgetposter, der er foretaget i løbet af regnskabsåret 2009.

Denne beretnings kapitel 2 indeholder en oversigt over budgetgennemførelsen i 2009, og i kapitel 3 undersøges udviklingen i budgetposterne for hvert enkelt kapitel i budgettet mere detaljeret. Endelig indeholder bilagene – i form af taltabeller – detaljerede oplysninger om samme budgetgennemførelse 2009.

Hvad angår den egentlige judicielle virksomhed opfordres læseren til at konsultere Den Europæiske Unions Domstols årsrapport for 2009 på internetsiden Curia (http://curia.europa.eu), der indeholder detaljerede oplysninger og statistikker om den judicielle virksomhed ved Domstolen, Retten og Personaleretten.

2. OVERSIGT OVER BUDGETGENNEMFØRELSEN 2009

2.1. Indtægter

Den Europæiske Unions Domstols forventede indtægter for regnskabsåret 2009 udgjorde 38 338 000 EUR.

Som det fremgår af tabel 1 herunder, er de konstaterede fordringer vedrørende regnskabsåret 2009 på 40 712 090 EUR og 6,19 % højere end antaget (1).

Tabel 1

Indtægtsoverslag og konstaterede fordringer

(EUR) Afsnit Indtægtsoverslag 2009 Konstaterede fordringer 2009 % af det samlede beløb 4. Indtægter fra personer, der er knyttet til institutionerne og andre fællesskabsorganer 38 198 000,00 39 716 317,26 97,55 5. Indtægter i forbindelse med institutionens administration 130 000,00 995 772,29 2,45 9. Diverse indtægter 10 000,00 0,00 0 I alt 38 338 000,00 40 712 089,55 100,0 % 100 % 106,19 %

Det bemærkes, at konstaterede indtægtsfordringer under afsnit 4 (hovedsagligt tilbageholdelser foretaget i medlemmernes og de ansattes vederlag som skatter og sociale bidrag) repræsenterer en meget stor procentdel af de samlede indtægter (97,55 %), idet indtægterne under afsnit 5 og 9 (hovedsagligt salgsprovenuet af publikationer, tilbagebetalinger af forsikringer, tilbagebetalinger af telekommunikation og finansielle produkter) alene repræsenterer under 2,45 % af det samlede beløb.

Bilag II og III indeholder supplerende taloplysninger om alle indtægtsstrømme (fremførte indtægtsfordringer, konstaterede indtægtsfordringer og indsamlede indtægtsfordringer).

Det bemærkes, at de opkrævede indtægter (40 695 081 EUR) udgør 99,96 % af de konstaterede fordringer i 2009 (99,88 % i 2008).

Hvad angår indtægterne af de konstaterede fordringer i det tidligere regnskabsår viser tabel 2 nedenfor, at indtægterne i afsnit 5 udgør den største del af alle indtægter af de konstaterede fordringer, der er opkrævet i 2009 (79,43 %). De beløb, der mangler at blive opkrævet i afsnit 4, svarer hovedsagligt til de beløb, der skal opkræves af de nationale pensionsorganer i forbindelse med overførsler af pensionsrettigheder.

Tabel 2

Indtægter af de konstaterede fordringer

(EUR) Afsnit Fremførsler fra regnskabsåret 2008 til 2009 Indtægter af de konstaterede fordringer % af det samlede beløb 4. Indtægter fra personer, der er knyttet til institutionerne og andre fællesskabsorganer 49 387,01 8 453,26 20,57 5. Indtægter i forbindelse med institutionens administration 33 244,39 32 650,28 79,43 9. Diverse indtægter 0,00 0,00 0,00 I alt 82 631,40 41 103,54 100,0 % 100 % 49,74 %

2.2. Udgifter

2.2.1. Regnskabsårets bevillinger

Udgiftsbevillingerne på Den Europæiske Unions Domstols budget for regnskabsåret 2009 beløb sig til 314 954 433 EUR.

Som det fremgår af tabel 3 nedenfor, er budgetgennemførelsen for regnskabsåret 2009 på 311 345 642,44 EUR, hvilket afspejler en meget høj udnyttelsesgrad for de endelige bevillinger på 98,85 % og er en forbedring i forhold til 2008 (98,74 %).

Det bemærkes ligeledes, at som for de tidligere år er mere end tre fjerdedele af Den Europæiske Unions Domstols budget forbeholdt personaleudgifter (udgifter i afsnit 1).

Tabel 3

Disponering over bevillinger i regnskabsåret

(EUR) Afsnit Bevillinger i regnskabsåret 2009 Disponeringer i regnskabsåret 2009 % af det samlede beløb 1. Personer, der er knyttet til institutionen 232 698 820,00 229 708 402,19 73,78 2. Bygninger, inventar, udstyr og forskellige driftsudgifter 82 215 613,00 81 605 809,16 26,21 3. Udgifter i forbindelse med institutionens udførelse af specifikke opgaver 40 000,00 31 431,09 0,01 10. Andre udgifter 0,00 0,00 — I alt 314 954 433,00 311 345 642,44 100,00 % 100 % 98,85 %

Bilag IV, V og VI indeholder detaljerede supplerende taloplysninger om anvendelsen af bevillinger i regnskabsåret 2009 (sammenligning i forhold til 2008, generel udnyttelsesgrad og detaljeret udnyttelse pr. budgetpost).

2.2.2. Fremførte bevillinger

Tabel 4 nedenfor viser, at de bevillinger, der blev fremført fra regnskabsåret 2008 til regnskabsåret 2009, hvis samlede beløb udgjorde 14 617 407,12 EUR, i vidt omfang er blevet udnyttet (86,30 %).

Tabel 4

Udnyttelse af fremførte bevillinger

(EUR) Afsnit Fremførte bevillingerfra 2008 til 2009 Betalinger over fremførte bevillinger Annullationer 1. Personer, der er knyttet til institutionen 3 700 338,19 2 828 230,26 872 107,93 2. Bygninger, inventar, udstyr og forskellige driftsudgifter 10 917 026,93 9 787 148,26 1 129 878,67 3. Udgifter i forbindelse med institutionens udførelse af specifikke opgaver 42,00 0,00 42,00 10. Andre udgifter 0,00 0,00 0,00 I alt 14 617 407,12 12 615 378,52 2 002 028,60 % 100 % 86,30 % 13,70 %

Bilag V og VI indeholder detaljerede supplerende taloplysninger om anvendelsen af fremførte bevillinger fra regnskabsåret 2008 til 2009 (generel udnyttelsesgrad og detaljeret udnyttelse pr. budgetpost).

2.2.3. Bevillinger svarende til formålsbestemte indtægter

Det bemærkes, at i henhold til finansforordningens artikel 18 kan visse indtægter være bestemt til at finansiere særlige udgifter. Disse formålsbestemte indtægter udgør således ekstrabevillinger, som institutionen kan anvende.

Tabel 5 nedenfor viser efter kapitel størrelsen af de formålsbestemte indtægter, som overføres fra et regnskabsår til et andet, samt de formålsbestemte indtægter, som er blevet konstateret og opkrævet i løbet af regnskabsåret.

Tabel 5

Anvendelsen af de formålsbestemte indtægter

(EUR) Afsnit Overførsel af formålsbestemte indtægter 2008-2009 (1) Formålsbestemte indtægter 2009 (2) Betalinger 2009 (3) Overførsel af formålsbestemte indtægter 2009-2010 (4) = (1) + (2) – (3) 1. Personer, der er knyttet til institutionen 338 269,24 182 035,41 392 823,42 127 481,23 2. Bygninger, inventar, udstyr og forskellige driftsudgifter 1 307 261,00 784 271,43 1 062 188,25 1 029 344,18 3. Udgifter i forbindelse med institutionens udførelse af specifikke opgaver 3 985,25 3 050,00 0,00 7 035,25 10. Andre udgifter 0,00 0,00 0,00 0,00 I alt 1 649 515,49 969 356,84 1 455 011,67 1 163 860,66

Som tabel 5 viser, beløber bevillingerne til de formålsbestemte indtægter, som er konstateret i løbet af 2009, sig til 969 356 EUR, hvoraf mere end 86 % svarer til følgende elementer:

— tilbagebetaling af vederlag/forsikringspræmier i visse tilfælde af fraværd på grund af sygdom eller ulykke (122 078 EUR)

— tilbagebetaling af udgifter til bygningerne for arealer, der er stillet til rådighed for andre institutioner (219 263 EUR)

— tilbagebetaling af telefon- eller portoudgifter (123 837 EUR)

— indtægter ved salg af Domstolens publikationer og Samling af Afgørelser (371 409 EUR).

2.2.4. Overførsel af bevillinger

I løbet af regnskabsåret 2009 foretog Den Europæiske Unions Domstol 25 budgetoverførsler i medfør af finansforordningens artikel 22 og 24 for et samlet beløb på 9 345 304 EUR, svarende til et lavere beløb end beløbet for overførelser af samme art foretaget i 2008 (10 931 540 EUR).

I overensstemmelse med finansforordningens artikel 22, stk. 2, og artikel 24, stk. 2, 3 og 4, gav ni bevillingsoverførsler anledning til en meddelelse til budgetmyndigheden. Disse overførsler udgør tilsammen 7 948 000 EUR (8 695 500 EUR i 2008) og svarer til næsten 85 % af det samlede beløb for regnskabsårets overførsler. Ligesom i 2008 har en stor del af disse overførsler (næsten 5 mio. EUR) betydet en styrkelse af de gennemførte forudbetalinger til byggeprojektet vedrørende renovering og udvidelse af Domstolens bygninger med henblik på at lette fremtidige budgetudgifter inden for rammerne af den leje/købe-kontrakt, som er indgået med de luxembourgske myndigheder.

Desuden er der blevet foretaget 16 overførsler, der ikke blev meddelt budgetmyndigheden, som fastsat i finansforordningens artikel 22, stk. 4, for et samlet beløb på 1 397 304 EUR (2 236 040 EUR i 2008), hvilket svarer til næsten 15 % af det samlede beløb for regnskabsårets bevillinger.

Bilag I viser detaljerne for alle disse overførsler af bevillinger samt de pågældende budgetposter.

3. BUDGETGENNEMFØRELSEN 2009 EFTER KAPITEL

3.1. AFSNIT 1 — Personer, der er knyttet til institutionen

Som tabel 6 nedenfor viser, er den endelige budgettildeling under afsnit 1 for regnskabsåret 2009 på 232 698 820 EUR og udgør ca. 74 % af Den Europæiske Unions Domstols samlede budget. Af disse bevillinger blev der indgået forpligtelser for 229 708 402,19 EUR, svarende til en meget høj udnyttelsesgrad på 98,71 % (98,46 % i 2008).

Tabel 6

Udnyttelse af regnskabsårets bevillinger

(EUR) Afsnit 1 Bevillinger i regnskabsåret 2009 Forpligtelser i regnskabsåret 2009 Udnyttelsesgrad i % 10. Medlemmer af institutionen 29 967 000,00 29 104 251,06 97,12 12. Tjenestemænd og midlertidigt ansatte 183 069 520,00 181 156 824,21 98,96 14. Andre ansatte og eksterne ydelser 14 952 300,00 14 879 938,92 99,52 16. Andre udgifter vedrørende personer, der er knyttet til institutionen 4 710 000,00 4 567 388,00 96,97 I alt 232 698 820,00 229 708 402,19 98,71

3.1.1. Kapitel 10 — Medlemmer af institutionen

Af dette kapitels endelige bevillinger på 29 967 000 EUR blev der indgået forpligtelser for 29 104 251 EUR, svarende til en høj udnyttelsesgrad på 97,12 % (97,60 % i 2008).

Det skal bemærkes, at den største del af de bevillinger, der var blevet ansøgt om for kapitel 10 under regnskabsåret 2009, tog hensyn til en rate for stigninger i lønninger og forbundne udgifter på 3,3 % den 1. januar 2009, hvorimod den reelle stigning, som blev fastsat i december 2008, alene var 3 %. På samme måde var lønstigningsraten fastsat den 1. juli 2009 på 3,2 %, mens den lønstigningsrate, som Rådet fastsatte i slutningen af december 2009, var begrænset til 1,85 %. Disse to differencer (på 0,3 % på vederlag i 12 måneder og 1,35 % i 6 måneder) har betydet en besparelse af bevillinger i forhold til de oprindelige beregninger.

Desuden kan der ligeledes konstateres visse besparelser i de budgetposter, der er knyttet til de vedtægtsmæssige udgifter vedrørende fornyelsen af medlemmerne af de tre retsinstanser (overgangsgodtgørelser, rettigheder ved tiltræden, forflyttelse eller udtrædelse). Sådanne forskelle følger af den normale forberedelsesproces for budgettet, der kræver, at forventningerne om fornyelse af medlemmerne realiseres meget tidligt (næsten halvandet år før tidspunkterne for fornyelserne) på forsigtigt grundlag, mens den faktiske fornyelse af medlemmerne herefter er resultatet af både medlemsstaternes beslutninger og medlemmerne af retsinstansernes individuelle beslutninger.

Det er endvidere blevet muligt at foretage visse overførsler af bevillinger fra kapitel 10 til andre kapitler i budgettet, som der er redegjort for detaljeret i bilag I. Ud over en forstærkning af konto 1406, »Eksterne ydelser på sprogområdet« (0,35 mio. EUR) i kapitel 14, er overførslerne særligt blevet indbetalt på konto 2001, »Leje/køb« (1,6 mio. EUR) i kapitel 20 under afsnit 2 (jf. kommentarer nedenfor vedrørende bevillingerne i kapitel 20, »Ejendomme og omkostninger i forbindelse hermed«).

3.1.2. Kapitel 12 — Tjenestemænd og midlertidigt ansatte

Af dette kapitels endelige bevillinger på 183 069 520 EUR blev der indgået forpligtelser for 181 156 824 EUR, svarende til en meget høj udnyttelsesgrad på 98,96 %, hvilket er en lille forbedring i forhold til 2008 (99,72 %).

Disse gode resultater er frugten af en meget aktiv ansættelsespolitik fra alle sider i Domstolens tjenestegrene. Ansættelsesgraden er meget tilfredsstillende for de stillinger, der blev bevilget til udvidelsen i 2004, og tillige meget opmuntrende for så vidt angår stillinger fra den seneste EUR 2-udvidelse. Ved medregning af stillingerne uden for udvidelsen er ansættelsesgraden den 31. december 2009 på 98 %, hvilket er et bemærkelsesværdigt tal, henset til virkningen af den sædvanlige personaleudskiftning i forhold til institutionens samlede arbejdsstyrke (1 931 stillinger).

Hovedparten af de manglende udnyttelser af bevillingerne i kapitel 12 skyldes den omstændighed, at de ansøgte bevillinger for de pågældende konti for lønninger og forbundne udgifter for regnskabsåret 2009 var beregnet på grundlag af en lønstigningsrate på 3,3 %, hvorimod den reelle stigning, som blev fastsat i december 2008, alene var 3 %. På samme måde var lønstigningsraten fastsat den 1. juli 2009 på 3,2 %, mens den lønstigningsrate, som Rådet fastsatte i slutningen af december 2009, var begrænset til 1,85 %. Disse to differencer (på 0,3 % på vederlag i 12 måneder og 1,35 % i 6 måneder) har betydet en besparelse af bevillinger i forhold til de oprindelige beregninger.

Det skal understreges, at det konstaterede overskud er relativt lille, når henses til den samlede størrelse af kapitel 12 (næsten 60 % af hele Domstolens budget) og til de problemer, der er forbundet med budgetmæssige overslag, som udarbejdes næsten 12 måneder på forhånd, under anvendelse af visse fremskrivningsparametre, som uundgåeligt må have karakter af skøn (lønstigningsraten, inflationsraten, ansættelsesraten eller raten for personaleudskiftning …). Domstolens konstante bestræbelser i de seneste år (hvad angår kvaliteten af dens fremskrivninger og den årlige budgetforvaltning) har imidlertid gjort det muligt at begrænse de konstaterede overskud, hvilket er en tendens, som bekræftes i 2009.

Det er endvidere blevet muligt at foretage visse overførsler fra kapitel 12’s bevillinger til andre kapitler i budgettet, som der er redegjort for detaljeret i bilag I. Disse bevillingsoverførsler har for den største dels vedkommende gjort det muligt at forstærke konto 2001, »Leje/Køb« (3,15 mio. EUR) i kapitel 20, og for en mindre dels vedkommende konto 2102, »Eksterne ydelser til drift, udvikling og tilpasning af edb-systemer« (0,53 mio. EUR) i kapitel 21 under afsnit 2 (kommentarerne hertil er anført nedenfor under de pågældende forskellige afsnit i budgettet).

3.1.3. Kapitel 14 — Andre ansatte og eksterne ydelser

Generelt er der af dette kapitels endelige bevillinger på 14 952 300 EUR indgået forpligtelser for 14 879 939 EUR, svarende til en høj udnyttelsesgrad, der nærmer sig 100 %, hvilket er en klar forbedring i forhold til 2008 (97 %).

Kapitel 14’s endelige bevillinger er næsten alle koncentreret på to konti i budgettet. For næsten en tredjedel af bevillingernes vedkommende drejer det sig om konto 1400, »Andre ansatte«, hvis udnyttelsesgrad fortsat er meget høj (98,64 % mod 99,73 % i 2008). For de resterende to tredjedele drejer det sig om konto 1406, »Eksterne ydelser på sprogområdet«, hvis udnyttelsesgrad er på 100 %, hvilket er en klar forbedring i forhold til 2008 (96,98 %).

Hvad angår sidstnævnte konto, der både omfatter de eksterne ydelser til oversættelse og tolkning, beror forbedringen af udnyttelsen af bevillingerne på nødvendigheden af at imødekomme stigningen i arbejdsbyrden i en sammenhæng, hvor den interne arbejdskraft på sprogområdet (jurist-lingvister og tolke) var begrænset.

Det bemærkes særligt, at på trods af forskellige organisatoriske foranstaltninger truffet af Domstolen de seneste år med henblik på at begrænse oversættelsesbehovet er oversættelsens arbejdsbyrde steget med 6,7 % i 2009 og har medført en øget brug af eksterne underleverandører. Dette er forklaringen på, at det blev nødvendigt at øge bevillingerne til at dække ydelser fra freelance-oversættere med 350 000 EUR med en overførsel fra kapitel 10.

3.1.4. Kapitel 16 — Andre udgifter vedrørende personer, der er knyttet til institutionen

Af dette kapitels endelige bevillinger på 4 710 000 EUR er der indgået forpligtelser for 4 567 388 EUR, svarende til en høj udnyttelsesgrad på 96,97 % (98,5 % i 2008).

To konti i dette kapitel repræsenterer næsten 78 % af de endelige bevillinger. Det drejer sig om konto 1612, »Efteruddannelse«, hvis udnyttelsesgrad er på 97,40 % (mod 97,8 % i 2008), og konto 1654, »Dagcenteret for børn«, hvis udnyttelsesgrad som sidste år er på 100 %.

3.2. AFSNIT 2 — Bygninger, inventar, udstyr og forskellige driftsudgifter

Som det fremgår af tabel 7 nedenfor, er den endelige budgettildeling under afsnit 2 for regnskabsåret 2009 på 82 215 613 EUR, der repræsenterer lidt mere end en fjerdedel af Den Europæiske Unions Domstols samlede budget. Af disse bevillinger er der indgået forpligtelser for 81 605 809 EUR, svarende til en udnyttelsesgrad tæt på 100 %, ligesom i 2008.

Tabel 7

Udnyttelse af regnskabsårets bevillinger

(i EUR) Afsnit 2 Bevillinger i regnskabsåret 2009 Forpligtelser i regnskabsåret 2009 Udnyttelsesgrad i % 20. Ejendomme og omkostninger i forbindelse hermed 59 732 500,00 59 710 997,33 99,96 21. Edb, udstyr og inventar: indkøb, leje og vedligeholdelse 15 868 113,00 15 636 608,20 98,54 23. Løbende administrative udgifter 2 335 500,00 2 059 426,98 88,18 25. Møder og konferencer 796 500,00 743 014,77 93,28 27. Information: anskaffelse, arkivering, produktion og udgivelse 3 483 000,00 3 455 761,88 99,22 I alt 82 215 613,00 81 605 809,16 99,26

3.2.1. Kapitel 20 — Ejendomme og omkostninger i forbindelse hermed

Af de endelige bevillinger i dette kapitel på 59 732 500 EUR er der indgået forpligtelser for 59 710 997 EUR, svarende til 99,96 % (99,68 % i 2008).

De endelige bevillinger for artikel 200, »Bygninger«, og 202, »Udgifter vedrørende bygninger«, repræsenterer henholdsvis 73,6 % (43 980 000 EUR) og 26,4 % (15 752 500 EUR) af de samlede bevillinger i dette kapitel. Samlet set er disse bevillinger steget kraftigt (+ 33 %) i forhold til 2008 på grund af færdiggørelsen og ibrugtagningen af ejendomskomplekset for den nye Palæbygning (som omfatter det gamle renoverede Justitspalæ, ringbygning, der omgiver Palæet, to høje tårne og et galleri, der forbinder de gamle og de nye bygninger).

For så vidt angår artikel 200, »Bygninger«, er udgifterne under konto 2000, »Leje«, på 10 542 297 EUR (udnyttelsesgrad på 100 %) og svarer til leje af fire bygninger (Allegro, Geos, T-bygningen og bygning T bis), hvis benyttelse stadig er nødvendig, henset til arbejdsstyrken og utilgængeligheden af de gamle bygninger Annexe A, B og C, der er genstand for en væsentlig renovering med henblik på at leve til op til diverse nationale forskrifter, som er trådt i kraft, efter at de blev bygget (mellem 1986 og 1993).

Udgifterne under konto 2001, »Leje/køb«, er på næsten 32 mio. EUR (udnyttelsesgrad på 100 %), hvilket svarer til en kraftig stigning (+ 51 %) i forhold til 2008 (21 mio. EUR). De bevillinger, der blev udnyttet i 2008, svarede således alene til visse delvise forudbetalinger i forventning om færdiggørelsen af opførelsen af det nye Palæ, mens bevillingerne i 2009 skal dække de nye terminsydelser på leje/køb (beregnet i overensstemmelse med den kontrakt, der blev underskrevet den 13. juni 2007 med de luxembourgske myndigheder), og som forfalder på grund af ibrugtagningen i slutningen af 2008 af ejendomskomplekset for den nye Palæbygning. Det bemærkes, at af hensyn til en forsvarlig økonomisk forvaltning og som allerede nævnt ovenfor har visse af de bevillingsoverskud, der er blevet frigjort i budgettets kapitel 10 og 12, kunnet anvendes til forudbetalinger ud over dem, der allerede er blevet gennemført i 2007 og 2008. En sådan transaktion ligger helt på linje med de af budgetmyndigheden udtrykte ønsker vedrørende Fællesskabets institutioners ejendomsprojekter med henblik på at begrænse den fremtidige budgetmæssige byrde ved sådanne projekter mest muligt.

Hvad angår udgifterne i artikel 202, »Udgifter vedrørende bygninger«, er de på 15 748 248 EUR (udnyttelsesgrad på 100 %) og svarer næsten udelukkende til udgifter til rengøring/vedligeholdelse, energiforbrug og sikkerhedsforanstaltninger/overvågning, som er en forudsætning for driften af Domstolens bygninger. Den væsentlige stigning i disse udgifter (+ 50 %) er direkte forbundet med ibrugtagningen af ejendomskomplekset for den nye Palæbygning. Det bemærkes, at de oprindelige bevillinger måtte forstærkes (ved interne bevillingsrokeringer inden for kapitel 20), henset til de reelle betingelser for ibrugtagningen i forhold til den forventede ibrugtagning, som blev lagt til grund ved bevillingsforudsigelserne i budgettet for 2009.

3.2.2. Kapitel 21 — Edb, udstyr og inventar

Af de endelige bevillinger i dette kapitel på 15 868 113 EUR er der indgået forpligtelser for 15 636 608 EUR, svarende til 98,54 % (99,74 % i 2008).

De endelige bevillinger for kapitel 21 vedrører for en overvejende dels (88 %) vedkommende udgifterne til edb og inventar.

I modsætning til udgifterne i kapitel 20 ses en væsentlig nedgang i udgifterne i kapitel 21 (– 22,50 % i forhold til 2008). En del af bevillingerne i 2008 svarede således til investeringer i edb-udstyr (særligt installation af telefonnetværk og multimedie-netværket) og inventar, der var nødvendig for ibrugtagningen af ejendomskomplekset for den nye Palæbygning.

Hvad angår artikel 210, »Udstyr, driftsudgifter og ydelser vedrørende datamatik og telekommunikation«, er de løbende midler — som i de tidligere år — blevet brugt til regelmæssig fornyelse af materiel, vedligeholdelse af eksisterende systemer, løbende supportoperationer og nye edb-udviklingsprojekter på det judicielle og administrative område.

I den forbindelse var det nødvendigt at forstærke konto 2102, »Eksterne ydelser til drift, udvikling og tilpasning af edb-systemerne«, med 535 000 EUR (hidrørende fra kapitel 12) for at imødegå visse midlertidige vanskeligheder ved besættelse af edb-stillinger ved anvendelse af eksterne underleverancer for at overholde prioriteringerne i arbejdsprogrammet for 2009.

Hvad angår artikel 212, »Inventar«, er bevillingerne bestemt til denne artikel blevet udnyttet 100 %. Disse bevillinger er — som fastsat — blevet anvendt til køb af yderligere inventar og fornyelse af en del af inventaret (indkøbt gennem mere end 15 år).

3.2.3. Kapitel 23 — Løbende administrative udgifter

Af de endelige bevillinger i dette kapitel på 2 335 500 EUR er der indgået forpligtelser for 2 059 427 EUR, svarende til 88,18 % (99,18 % i 2008).

Der ses en væsentlig nedgang i udgifterne i kapitel 23 (– 23,50 % i forhold til 2008), som skyldes den omstændighed, at en del af bevillingerne for 2008 (1,2 mio. EUR) var afsat til den vigtige opgave med at flytte medlemmerne og personalet til de nye bygninger, som blev taget i brug i slutningen af 2008.

I regnskabsåret 2009 var mere end 78 % af bevillingerne i dette kapitel bestemt til to typer af udgifter:

— udgifterne under artikel 230, »Papir, kontorartikler og diverse hjælpematerialer«, der beløb sig til 988 425 EUR (udnyttelsesgrad på 80,75 % mod 99,85 % i 2008)

— udgifterne under artikel 236, »Porto«, der beløb sig til 577 530 EUR (udnyttelsesgrad på 95,22 % mod 99,92 % i 2008).

For disse to artikler ses en ikke ubetydelig besparelse på bevillingerne, som bl.a. skyldes institutionens tiltag i forbindelse med elektronisk udveksling af dokumenter.

Udgifterne under artikel 238, »Andre administrative udgifter«, som omfatter udgifter til flytning, er faldet kraftigt (– 63 %) i forhold til 2008 af de grunde, der er redegjort for ovenfor. En styrkelse på 132 000 EUR (fra kapitel 20) var imidlertid nødvendig for at imødekomme visse enkeltstående flytninger (af personale og arkiv), som ikke havde kunnet gennemføres i 2008 på grund af tidsplanen for færdiggørelsen af visse arbejder.

3.2.4. Kapitel 25 — Møder og konferencer

Af de endelige bevillinger i dette kapitel på 796 500 EUR er der indgået forpligtelser for 743 015 EUR, svarende til 93,28 % (96,71 % i 2008).

Disse bevillinger blev for en stor dels vedkommende anvendt til udgifter forbundet med Domstolens protokollære aktiviteter og udgifter forbundet med besøg ved institutionen.

I 2009 blev de protokollære aktiviteter markeret ved tre vigtige begivenheder:

— symposiumet »Refleksioner over den præjudicielle procedure« og møde med præsidenterne for forfatningsdomstolene og de øverste domstole i Den Europæiske Unions medlemsstater den 30. og 31. marts

— konferencen »20 år og på vej mod 2020« i anledning af 20-årsjubilæet for oprettelsen af Retten, den 25. september

— højtideligt retsmøde ved den delvise fornyelse af Domstolens medlemmer og tiltræden af nye medlemmer af Retten og af Personaleretten, den 6. oktober.

Hvad angår besøgene ved Domstolen organiseres disse for at sikre en bedre information om retsinstitutionen og om Den Europæiske Unions retspraksis til dem, der anvender retten, og til jurastuderende. Ved at organisere møder med nationale dommere (møder og seminarer) fortsætter Domstolen med at forfølge et mål om dels at gøre de nationale dommere bekendt med, hvordan institutionen fungerer, mekanismerne ved de præjudicielle forelæggelser og Den Europæiske Unions retsanvendelse, dels at tilbyde dommerne et »forum«, der giver dem anledning til at mødes. I 2009 blev der indledt et nyt initiativ bestående i organisering af specialiserede seminarer, der retter sig til nationale dommere ved forfatningsdomstole og øverste retsinstanser.

Da budgetfastsættelserne for disse to typer aktiviteter efter deres natur var usikre, nødvendiggjorde aktivitetsniveauet i 2009 en bevillingsrokering på 60 000 EUR inden for kapitel 25.

3.2.5. Kapitel 27 — Information: køb, arkivering, produktion og publikation

Af de endelige bevillinger i dette kapitel på 3 483 000 EUR er der blevet indgået forpligtelser for 3 455 762 EUR, svarende til 99,22 % (99,81 % i 2008).

Bevillingerne i dette kapitel er bestemt til to typer af udgifter, der helt og holdent bidrager til den judicielle virksomhed:

— udgifterne under artikel 272, »Udgifter til dokumentation, bibliotek og arkivering«, der beløb sig til 1 134 881 EUR (udnyttelsesgrad på 97,83 %). Det bemærkes, at alle disse udgifter udgør en reel investering i de tre retter og institutionens tjenestegrenes virksomhed

— udgifterne under artikel 274, »Produktion og publikation«, der beløb sig til 2 320 880 EUR (udnyttelsesgrad på 99,81 %). Disse udgifter dækker i det væsentlige publikation af domme og forslag til afgørelser samt Samling af Afgørelser fra de tre retsinstanser.

3.3. AFSNIT 3 — Udgifter i forbindelse med institutionens udførelse af specifikke opgaver

Kapitel 37 — Særlige udgifter for visse institutioner og organer

Den endelige budgettildeling for afsnit 3 omfatter alene bevillingerne i kapitel 37 for konto 3710, »Særlige omkostninger i forbindelse med behandling af sager«. For regnskabsåret 2009 var disse bevillinger på 40 000 EUR, hvoraf der blev indgået forpligtelser for 31 431 EUR, svarende til en udnyttelsesgrad på 78,58 %.

Der er tale om udgifter på institutionens regning, afholdt i forbindelse med gratis retshjælp, som dækker advokatsalærer og andre omkostninger. Udgifterne er vanskelige at forudsige, da budgetgennemførelsen varierer hvert år.

3.4. AFSNIT 10 — Andre udgifter

Kapitel 10 0 — Hensættelser

Der er ikke blevet foretaget nogen hensættelser i afsnit 10 for regnskabsåret 2009.

(1) Dette tal falder til 1,5 %, hvis der tages hensyn til de genanvendelige indtægter, der i overensstemmelse med budgetpraksis fremgår under »p.m.« i forbindelse med opstillingen af det oprindelige budget, men som der behørigt er taget hensyn til i samme budget via en fratrækning på de berørte budgetkonti.

BILAG I Budgetoverførsler foretaget i 2009 inden for rammerne af finansforordningens artikel 22 og 24 (EUR) Overførsel nr. Dato Afsnit til afsnit Kapitel til kapitel Artikel til artikel Konto til konto Fra artikel/konto Til artikel/konto Overførsler underlagt budgetmyndigheden (i overensstemmelse med artikel 22, stk. 2, og artikel 24, stk. 2, 3 og 4): 1 28.4.2009 132 000 2000 Leje 238 Andre udgifter til den administrative drift 2 30.7.2009 447 000 2001 Leje/køb 2022 Rengøring og vedligeholdelse 1 436 000 2001 Leje/køb 2024 Energiforbrug 72 000 2001 Leje/køb 2026 Sikring af og tilsyn med bygninger 14 000 2001 Leje/køb 2028 Forsikringer 84 000 2001 Leje/køb 2029 Andre udgifter vedrørende ejendomme 3 30.7.2009 535 000 1200 Vederlag og godtgørelser 2102 Eksterne ydelser til drift, udvikling og tilpasning af edb-systemerne 4 15.10.2009 40 000 254 Møder, kongresser og konferencer 252 Udgifter til receptioner og repræsentation 20 000 256 Udgifter til information og deltagelse i offentlige arrangementer 252 Udgifter til receptioner og repræsentation 5 14.10.2009 350 000 1002 Rettigheder ved tiltræden, forflyttelse og udtrædelse 1406 Eksterne ydelser på sprogområdet 68 000 149 Hensættelse 1400 Andre ansatte 6 14.12.2009 250 000 1200 Vederlag og godtgørelser 2001 Leje/køb 7 14.12.2009 750 000 102 Overgangsgodtgørelser 2001 Leje/køb 8 14.12.2009 365 000 1002 Rettigheder ved tiltræden, forflyttelse og udtrædelse 2001 Leje/køb 2 898 000 129 Hensættelse 2001 Leje/køb 9 14.12.2009 487 000 109 Hensættelse 2001 Leje/køb Subtotal 7 948 000 5 285 000 482 000 2 181 000 0 svarende til 85,05 % af alle overførsler Overførsler inden for artikler, der ikke er underlagt budgetmyndigheden (i henhold til artikel 22, stk. 4): 1 6.7.2009 250 000 1200 Vederlag og godtgørelser 1204 Rettigheder ved tiltræden, forflyttelse og udtrædelse 2 7.9.2009 197 500 2001 Leje/køb 2007 Nyindretning af lokaler 3 28.9.2009 14 000 2026 Sikring af og tilsyn med bygninger 2028 Forsikringer 4 15.10.2009 19 500 2026 Sikring af og tilsyn med bygninger 2029 Andre udgifter vedrørende ejendomme 5 9.11.2009 178 000 1002 Rettigheder ved tiltræden, forflyttelse og udtrædelse 1000 Vederlag og godtgørelser 6 2.12.2009 81 000 1404 Praktikkurser og udveksling af personale 1400 Andre ansatte 35 000 1405 Andre eksterne ydelser 1400 Andre ansatte 75 000 1406 Eksterne ydelser på sprogområdet 1400 Andre ansatte 7 9.11.2009 31 025 2022 Rengøring og vedligeholdelse 2028 Forsikringer 8 26.11.2009 50 000 2000 Leje 2007 Nyindretning af lokaler 9 26.11.2009 75 703 2000 Leje 2001 Leje/køb 10 27.11.2009 129 000 1204 Rettigheder ved tiltræden, forflyttelse og udtrædelse 1200 Vederlag og godtgørelser 11 3.12.2009 15 000 1612 Efteruddannelse 1610 Diverse udgifter i forbindelse med tiltræden 12 2.12.2009 15 000 1000 Vederlag og godtgørelser 1002 Rettigheder ved tiltræden, forflyttelse og udtrædelse 13 14.12.2009 152 000 1204 Rettigheder ved tiltræden, forflyttelse og udtrædelse 1200 Vederlag og godtgørelser 14 15.12.2009 20 000 1404 Praktikkurser og udveksling af personale 1400 Andre ansatte 4 589 1406 Eksterne ydelser på sprogområdet 1400 Andre ansatte 15 16.12.2009 21 000 1405 Andre eksterne ydelser 1406 Eksterne ydelser på sprogområdet 16 16.12.2009 7 987 1405 Andre eksterne ydelser 1400 Andre ansatte 26 000 1406 Eksterne ydelser på sprogområdet 1400 Andre ansatte Subtotal 1 397 304 0 0 0 1 397 304 svarende til 14,95 % af alle overførsler I alt 9 345 304 5 285 000 482 000 2 181 000 1 397 304

BILAG II Sammenligning efter kapitel af indtægtsudnyttelsen i 2009 i forhold til 2008 (EUR) Kapitel Tekst Konstaterede fordringer 2009 Konstaterede fordringer 2008 Difference Difference % 40 Diverse skatter og afgifter 22 569 778,44 21 613 643,09 956 135,35 4,42 % 41 Bidrag til pensionsordningen 17 146 538,82 16 031 270,75 1 115 268,07 6,96 % Afsnit 4 39 716 317,26 37 644 913,84 2 071 403,42 5,50 % 50 Indtægter ved salg af løsøre og fast ejendom 396 849,61 396 469,07 380,54 0,10 % 52 Afkast af investeret kapital og udlånskapital, bankrenter og andre renter 45 171,91 134 037,41 –88 865,50 –66,30 % 55 Indtægter fra tjenesteydelser og arbejder 0,00 0,00 0,00 0,00 % 57 Andre bidrag og tilbagebetalinger i forbindelse med den administrative drift af institutionen 553 750,77 553 102,52 648,25 0,12 % 58 Diverse godtgørelser 0,00 28 888,04 –28 888,04 – 100,00 % Afsnit 5 995 772,29 1 112 497,04 – 116 724,75 – 10,49 % 90 Diverse indtægter 0,00 28 551,00 –28 551,00 – 100,00 % Afsnit 9 0,00 28 551,00 –28 551,00 – 100,00 % I alt 40 712 089,55 38 785 961,88 1 926 127,67 4,97 %

BILAG III Budgetgennemførelse af indtægterne efter afsnit (EUR) Afsnit Fremførsler 2008-2009 (1) Forskelle i løbet af regnskabsåret (2) Fremførsler 2008-2009 efter rettelser (3) = (1) + (2) Indtægter af de konstaterede fordringer (4) % (4) / (3) Konstaterede fordringer 2009 (5) Indtægter af konstaterede fordringer regnskabsåret 2009 (6) % (6) / (5) Fremførsler 2009-2010 (3) – (4) + (5) – (6) 4 49 387,01 0,00 49 387,01 8 453,26 17,12 % 39 716 317,26 39 713 202,03 99,99 % 44 048,98 5 36 181,96 –2 937,57 33 244,39 32 650,28 98,21 % 995 772,29 981 878,47 98,60 % 14 487,93 9 0,00 0,00 0,00 0,00 0 % 0,00 0,00 0,00 % 0,00 I alt 85 568,97 –2 937,57 82 631,40 41 103,54 49,74 % 40 712 089,55 40 695 080,50 99,96 % 58 536,91 AFSNIT 4: Indtægter fra personer, der er knyttet til institutionerne og andre fællesskabsorganer AFSNIT 5: Indtægter i forbindelse med institutionens administration AFSNIT 9: Diverse indtægter

BILAG IV Sammenligning efter kapitel af bevillingsudnyttelsen i 2009 i forhold til 2008 (EUR) Kapitel Tekst Forpligtelser 2009 Forpligtelser 2008 Difference Difference % 10 Medlemmer af institutionen 29 104 251,06 28 131 683,65 972 567,41 3,46 % 12 Tjenestemænd og midlertidigt ansatte 181 156 824,21 172 675 432,74 8 481 391,47 4,91 % 14 Andet personale og eksterne ydelser 14 879 938,92 13 964 180,16 915 758,76 6,56 % 16 Andre udgifter vedrørende personer, der er knyttet til institutionen 4 567 388,00 3 884 970,96 682 417,04 17,57 % Afsnit 1 229 708 402,19 218 656 267,51 11 052 134,68 5,05 % 20 Bygninger og omkostninger i forbindelse hermed 59 710 997,33 44 737 141,23 14 973 856,10 33,47 % 21 It, udstyr og inventar: indkøb, leje og vedligeholdelse 15 636 608,20 20 112 512,05 –4 475 903,85 –22,25 % 23 Løbende administrative udgifter 2 059 426,98 3 029 172,15 – 969 745,17 –32,01 % 25 Møder og konferencer 743 014,77 704 344,23 38 670,54 5,49 % 27 Information: køb, arkivering, produktion og publikation 3 455 761,88 3 134 393,62 321 368,26 10,25 % Afsnit 2 81 605 809,16 71 717 563,28 9 888 245,88 13,79 % 37 Særlige udgifter for visse institutioner og organerAfsnit 3 31 431,09 11 450,27 19 980,82 74,50 % Afsnit 3 31 431,09 11 450,27 19 980,82 74,50 % I alt 311 345 642,44 290 385 281,06 20 960 361,38 7,22 %

BILAG V Budgetgennemførelsen af bevillingerne efter afsnit (EUR) Afsnit Fremførsler 2008-2009 (1) Betaling af fremførte bevillinger (2) Annullationer (3) = (1) – (2) Bevillinger fra regnskabsåret 2009 (4) Forpligtelser i regnskabsåret 2009 (5) Betalinger gennemført 31.12.2009 (6) Fremførsler 2009-2010 (7) = (5) – (6) Annullationer (8) = (4) – (5) 1 3 700 338,19 2 828 230,26 872 107,93 232 698 820,00 229 708 402,19 226 231 357,71 3 477 044,48 2 990 417,81 2 10 917 026,93 9 787 148,26 1 129 878,67 82 215 613,00 81 605 809,16 66 869 507,61 14 736 301,55 609 803,84 3 42,00 0,00 42,00 40 000,00 31 431,09 15 931,09 15 500,00 8 568,91 10 0,00 0,00 0,00 0,00 0,00 0,00 0,00 0,00 Total 14 617 407,12 12 615 378,52 2 002 028,60 314 954 433,00 311 345 642,44 293 116 796,41 18 228 846,03 3 608 790,56 % 100 % 86,30 % 13,70 % 100 % 98,85 % 94,15 % 5,85 % 1,15 % AFSNIT 1: Personer, der er knyttet til institutionen AFSNIT 2: Bygninger, inventar, udstyr og forskellige driftsudgifter AFSNIT 3: Udgifter i forbindelse med institutionens udførelse af specifikke opgaver AFSNIT 10: Andre udgifter